
"Megrezdül egy pillanatra és szétválik az egész" - Poszthumán világ és ökokritika Oravecz Imre korai költészetében

Oravecz Imre költészetének meghatározó tárgyát képezi a természet, de nem kizárólag motivikus
szinten van jelen, hanem a jelentésképzésnek is fontos szervezőeleme. Dolgozatom tárgyát Oravecz
első, Héj című kötete képezi, amelyben a természet leginkább a burjánzás, az ember és kultúra utáni
világkép formálásában játszik szerepet. Éppen ezért, a választott kötetet a poszthumanizmus
legfontosabb gondolatai és érvrendszere mentén vizsgáltam, különös hangsúlyt fektetve az ember
fogalmának poszthumán lehetőségére és kötetbéli megjelenésére.



